b'\n_START_ARTICLE_\nBront\xc3\xabn sisarukset\n_START_PARAGRAPH_\nBront\xc3\xabn sisarukset eli Bront\xc3\xabn sisaret olivat kolme 1800-luvulla el\xc3\xa4nytt\xc3\xa4 englantilaista kirjailijaa, Anne Bront\xc3\xab, Charlotte Bront\xc3\xab ja Emily Bront\xc3\xab, jotka olivat sisaruksia. _NEWLINE_Kirjailijasisarilla oli kaksi vanhempaa sisarta Maria (1814\xe2\x88\x921825) ja Elizabeth (1815\xe2\x88\x921825), jotka kuolivat lapsina, ja yksi veli Branwell Bront\xc3\xab. Perheen is\xc3\xa4 oli pappi Patrick Bront\xc3\xab (1777\xe2\x88\x921861) ja \xc3\xa4iti Maria Bront\xc3\xab (o.s. Branwell, 1783\xe2\x88\x921821)._NEWLINE_Bront\xc3\xabn sisarukset eliv\xc3\xa4t p\xc3\xa4\xc3\xa4osan el\xc3\xa4m\xc3\xa4st\xc3\xa4\xc3\xa4n Haworthin kyl\xc3\xa4ss\xc3\xa4 Pohjois-Englannin nummiseudulla, jonne perhe muutti Thorntonista vuoden 1820 tienoilla. Kaikkien sisarusten tunnetuimmat teokset syntyiv\xc3\xa4t siell\xc3\xa4. Charlotte ja Emily on my\xc3\xb6s haudattu samaan kyl\xc3\xa4\xc3\xa4n.'